**รายงานการดำเนินงานคณะกรรมการพัฒนาคุณภาพการศึกษา**

**แผนการวิจัย ปีการศึกษา 2559**

**ความเป็นมา**

การวิจัยถือเป็นภารกิจหลักอย่างหนึ่งของสถาบันอุดมศึกษา ตามพระราชบัญญัติการศึกษาแห่งชาติ พ.ศ. 2542 มหาวิทยาลัย วลัยลักษณ์ ในฐานะที่เป็นสถาบันอุดมศึกษาแห่งหนึ่งได้ตระหนักถึงความสำคัญของการทำวิจัย เพราะการวิจัยจะนำไปสู่การพัฒนาความก้าวหน้าทางวิชาการ ปรับปรุง และเปลี่ยนแปลงให้เกิดองค์ความรู้ใหม่ๆ อันจะเป็นประโยชน์ต่องานด้านวิชาการ การเรียนการสอน และการบริการวิชาการแก่สังคม ตามพันธกิจของมหาวิทยาลัย งานด้านการวิจัยเป็นหนึ่งในภาระงานหลักที่สำคัญของสำนักวิชาพยาบาลศาสตร์ คณะอนุกรรมการด้านการวิจัยจึงได้จัดให้มีโครงการการส่งเสริมและพัฒนาศักยภาพด้านการวิจัยสำหรับนักวิจัยรุ่นใหม่ คณาจารย์ที่มีตำแหน่งทางวิชาการ เพื่อสร้างและพัฒนานักวิจัย ซึ่งเป็นบุคลากรของสำนักวิชาฯ ที่ต้องการพัฒนาความเชี่ยวชาญด้านการวิจัยทางการพยาบาล รวมถึงการพัฒนาคุณภาพบัณฑิตในระดับปริญญาตรี และระดับบัณฑิตศึกษาด้านการวิจัยในการนำผลการวิจัยไปใช้ในการปฏิบัติการพยาบาล การสร้างองค์ความรู้ผ่านการวิจัยทางการพยาบาลในสถานบริการสุขภาพทุกระดับ และการวิจัยในชั้นเรียนทั้งภาคทฤษฎีและภาคปฏิบัติ ดังนั้นในพัฒนาและสร้างความเข้มแข็งนักวิจัยใหม่และคณาจารย์ที่มีตำแหน่งทางวิชาการ และการพัฒนาศักยภาพการวิจัยของนักศึกษาในระดับบัณฑิตศึกษาและระดับปริญญาตรี ควรมีการประสานสรรพกำลังระหว่างนักวิจัยที่มีประสบการณ์ในการวิจัยในสาขาที่เชี่ยวชาญ กับนักวิจัยรุ่นใหม่ที่มีความสนใจในสาขาเดียวกันร่วมกับนักศึกษาเพื่อสร้างสรรค์ผลงานวิจัยและนวัตกรรมที่มีคุณภาพต่อไป อย่างไรก็ตามจากการวิเคราะห์สภาพแวดล้อมภายในและภายนอกของหน่วยงาน (SWOT Analysis)แสดงผลดังนี้

🞍 **จุดแข็ง** **(Strengths)**

1. คณาจารย์ประจำหลักสูตรส่วนใหญ่สำเร็จการศึกษาระดับปริญญาเอก ร้อยละ 80 มีประสบการณ์และมีความเชี่ยวชาญหลากหลายสาขา
2. สำนักวิชาจัดการเรียนการสอนระดับปริญญาโทที่สามารถเอื้อต่อการวิจัยและการบูรณาการกับการเรียนการสอนในหลักสูตรได้
3. สำนักวิชามีข้อตกลงความร่วมมือทางวิชาการกับแหล่งฝึกปฏิบัติทำให้มีศักยภาพในการพัฒนาความร่วมมือในการทำวิจัย
4. มีแหล่งทุนอุดหนุนการวิจัยภายในและภายนอกในการพัฒนาโครงร่างการวิจัย และงบประมาณในการดำเนินการวิจัย
5. มหาวิทยาลัยมีค่าตอบแทนการตีพิมพ์ผลงานวิจัยในวารสารทั้งระดับชาติและระดับนานาชาติ
6. มหาวิทยาลัยมีงบประมาณสนับสนุนการนำเสนอผลงานวิจัย ณ ต่างประเทศ
7. มหาวิทยาลัยและสำนักวิชาฯมีระบบฐานข้อมูลที่สามารถสืบค้นงานวิจัยได้
8. บุคลากรสายสนับสนุนมีศักยภาพพร้อมสนับสนุนการดำเนินกิจกรรมของสำนักวิชาทำให้มีความคล่องตัว
9. มหาวิทยาลัยมีคณะกรรมการจริยธรรมการวิจัยในมนุษย์ ซึ่งได้รับการรับรองตามมาตรฐานสากล 🞍 **จุดอ่อน (Weaknesses)**
10. สำนักวิชาฯยังไม่มีการดำเนินการเรื่องศูนย์ความเป็นเลิศด้านการวิจัย
11. นักศึกษาระดับบัณฑิตศึกษามีจำนวนน้อยกว่าแผนจำนวนรับนักศึกษา
12. การตีพิมพ์เผยแพร่ผลงานวิจัย/งานสร้างสรรค์ของอาจารย์ในระดับชาติและนานาชาติยังมีจำนวนน้อย
13. ผลงานที่ตีพิมพ์เผยแพร่ในวารสารวิชาการที่เป็นที่ยอมรับในฐานข้อมูลระดับสากล เช่น ISI, SCOPUS ยังมีจำนวนน้อย
14. ผลงานนวัตกรรมการจดลิขสิทธิ์ อนุสิทธิบัตร และสิทธิบัตรของอาจารย์มีจำนวนน้อยและเป็นคนเดิมอยู่
15. อาจารย์มีภาระงานอื่นมากนอกเหนือจากงานสอน งานวิจัย และงานบริการวิชาการทำให้ขาดแรงจูงใจในการทำวิจัย
16. อาจารย์รับทุนวิจัยจากหน่วยงานภายนอกน้อย ต้องมีการพัฒนาศักยภาพการเขียนโครงร่างวิจัยเพื่อขอรับทุนสนับสนุนจากแหล่งทุนวิจัยภายนอกที่มีชื่อเสียง
17. งานวิจัยที่ก่อให้เกิดนวัตกรรมและรายได้ไม่มี

🞍 **โอกาส (Opportunities)**

1. การเปิดความร่วมมือระหว่างประชาคมอาเซียน (AEC) จะทำให้เกิดความร่วมมือในการศึกษาและวิจัยด้านการพยาบาลเพิ่มขึ้น
2. มหาวิทยาลัยมีนโยบายการสนับสนุนและผลักดันด้านการวิจัยอย่างต่อเนื่อง และมหาวิทยาลัยมีโครงการสนับสนุนยุทธศาสตร์ “คนดี คนเก่ง”
3. มีแหล่งทุนสนับสนุนงานวิจัยจากหน่วยงานภายนอกจำนวนมาก
4. สถานการณ์ด้านสุขภาพและด้านสังคมปัจจุบันที่มีความซับซ้อนมากขึ้น สามารถนำมาคิดวิเคราะห์ เพื่อเป็นโจทย์ในการวิจัยได้
5. การปฏิรูประบบบริการสุขภาพเอื้อโอกาสให้ประยุกต์ใช้องค์ความรู้สาขาพยาบาลศาสตร์ เพื่อพัฒนาสุขภาพประชาชนได้มากขึ้น
6. มีองค์กรวิชาชีพ เช่น สภาการพยาบาล สมาคมพยาบาลแห่งประเทศไทย หรือองค์กรวิชาการ เช่น สำนักงานคณะกรรมการวิจัยแห่งชาติ สำนักงานคณะกรรมการการอุดมศึกษา สำนักงานกองทุนสนับสนุนการวิจัย เป็นต้น ที่คณาจารย์สามารถเข้าไปมีส่วนร่วมในการสร้างสรรค์ผลงานทางวิชาการ
7. มีเทคโนโลยีสารสนเทศที่เอื้อต่อการประมวลผลข้อมูลวิจัยที่มีประสิทธิภาพ

🞍 **อุปสรรค (Threats)**

1. การแข่งขันในการขอทุนวิจัยจากแหล่งทุนภายนอกเพิ่มมากขึ้น
2. ภาคเอกชนต้องการผลงานวิจัยที่แก้ปัญหาหรือมีผลตอบแทนได้ทันที
3. นักศึกษาระดับบัณฑิตศึกษามีจำนวนน้อย ซึ่งเป็นผลให้อาจารย์มีผู้ช่วยในการทำวิจัยจำนวนน้อย ขาดการต่อยอดงานวิจัยอย่างต่อเนื่อง

**วัตถุประสงค์ของแผน**

1. เพื่อพัฒนาศักยภาพการวิจัยของคณาจารย์

2. เพื่อพัฒนาศักยภาพการวิจัยของนักศึกษาในระดับบัณฑิตศึกษาและระดับปริญญาตรี

**วิสัยทัศน์ของสำนักวิชาพยาบาลศาสตร์**

สำนักวิชาพยาบาลศาสตร์เป็นแหล่งเรียนรู้ พัฒนานวัตกรรม นำการพยาบาลสู่สากล

**วิสัยทัศน์ของแผนการวิจัย**

สำนักวิชาพยาบาลศาสตร์เป็นแหล่งพัฒนาองค์ความรู้และนวัตกรรมเชื่อมต่อสู่การปฏิบัติระดับสากล

**ตัวบ่งชี้วัดความสำเร็จระดับแผน** ( กำหนดให้สอดคล้องกับตัวชี้วัดยุทธศาสตร์ของสำนักวิชา )

**ผลผลิต**

1. จำนวนเงินทุนอุดหนุนการวิจัยภายในและภายนอกเฉลี่ยต่ออาจารย์ 1 คน ตามเกณฑ์การประกันคุณภาพ เท่ากับ 50,000 บาทต่อคน
2. ผลรวมถ่วงน้ำหนักของผลงานวิชาการ(ผลงานตีพิมพ์เผยแพร่ในวารสารวิชาการระดับชาติหรือนานาชาติ) ของอาจารย์ประจำ ไม่น้อยกว่า ร้อยละ 30
3. ผลรวมถ่วงน้ำหนักผลงานตีพิมพ์เผยแพร่ต่อผู้สำเร็จการศึกษาระดับบัณฑิตศึกษา ไม่น้อยกว่า ร้อยละ 40

**ผลลัพธ์**

1. ความร่วมมือด้านการวิจัยระหว่างอาจารย์ผู้เชี่ยวชาญด้านการวิจัยและนักวิจัยใหม่

2. อาจารย์ประจำมีคุณสมบัติในการเป็นอาจารย์ผู้รับผิดชอบหลักสูตรและอาจารย์ประจำหลักสูตร ทั้งหลักสูตรระดับปริญญาตรีและระดับบัณฑิตศึกษาตามเกณฑ์สภาการพยาบาล และสำนักงานคณะกรรมการการอุดมศึกษา ว่าด้วยเกณฑ์มาตรฐานหลักสูตร พ.ศ. 2558

3. นักศึกษาได้รับการพัฒนาศักยภาพด้านการวิจัยในการนำผลการวิจัยไปใช้ในการปฏิบัติการพยาบาลและเรียนรู้กระบวนการวิจัยทางการพยาบาลเพิ่มขึ้น

4. สำนักวิชาพยาบาลศาสตร์ เป็นที่รู้จักในกลุ่มวิชาชีพการพยาบาลจากผลงานตีพิมพ์เผยแพร่ความรู้ด้านการวิจัยทางพยาบาลเพิ่มขึ้น

**1. แผนการดำเนินงาน**

| **ลำดับ** | **ตัวชี้วัด** | **กิจกรรม/โครงการที่ตอบสนองตัวชี้วัด** | **ระยะเวลาการดำเนินงาน** | **ที่มาของงบประมาณ/จำนวน** | **ผู้รับผิดชอบกิจกรรม/โครงการ** |
| --- | --- | --- | --- | --- | --- |
| **1.** | จำนวนเงินทุนอุดหนุนการวิจัยภายในและภายนอกเฉลี่ยต่ออาจารย์ 1 คน ตามเกณฑ์การประกันคุณภาพ เท่ากับ 50,000 บาทต่อคน | การเขียนข้อเสนอโครงการวิจัยเพื่อขอทุนอุดหนุนการวิจัยทั้งในและนอกสถาบัน | ก.พ. – พ.ค. 60 | สถาบันวิจัยและนวัตกรรม ม.ว.ล23,000 | สถาบันวิจัยและพัฒนาได้ดำเนินโครงการพัฒนานักวิจัยรุ่นใหม่ด้วยแล้ว และมีอาจารย์สำนักวิชาพยาบาลศาสตร์รุ่นใหม่ด้านการวิจัย ซึ่งไม่เคยเป็นหัวหน้าโครงการเข้าร่วมโครงการจำนวน 10 คน |
| **2.** | อาจารย์และนักศึกษาได้รับการพัฒนาศักยภาพด้านการวิจัยในการนำผลการวิจัยไปใช้ในการปฏิบัติการพยาบาลและเรียนรู้กระบวนการวิจัยทางการพยาบาลเพิ่มขึ้น | กิจกรรมบรรยายพิเศษโดยผู้ทรงคุณวุฒิ เพื่อพัฒนาศักยภาพด้านวิธีวิทยาวิจัย ทั้งเชิงปริมาณและเชิงคุณภาพ | ต.ค. 59- ม.ค. 60 | สถาบันวิจัยและนวัตกรรม ม.ว.ล39,300 | อ. ดร. อุไร จเรประพาฬ |
| **3.** | ความร่วมมือด้านการวิจัยระหว่างอาจารย์ผู้เชี่ยวชาญด้านการวิจัยและนักวิจัยใหม่  - อาจารย์ประจำมีคุณสมบัติในการเป็นอาจารย์ผู้รับผิดชอบหลักสูตรและอาจารย์ประจำหลักสูตร ทั้งหลักสูตรระดับปริญญาตรีและระดับบัณฑิตศึกษาตามเกณฑ์สภาการพยาบาล และสำนักงานคณะกรรมการการอุดมศึกษา ว่าด้วยเกณฑ์มาตรฐานหลักสูตร พ.ศ. 2558 | กิจกรรม Research club เพื่อแลกเปลี่ยนเรียนรู้ระหว่างนักวิจัยใหม่ อาจารย์ที่มีตำแหน่งทางวิชาการ และผู้ทรงคุณวุฒิด้านการวิจัยภายในและภายนอกสถาบัน เพื่อส่งเสริมการเผยแพร่ผลงานวิจัยของนักวิจัยใหม่ ในการประชุมวิชาการทางการพยาบาลทั้งในและนอกสถาบัน ทั้งในระดับชาติ และนานาชาติ | ต.ค. 59-ก.ย. 60 | สถาบันวิจัยและนวัตกรรม ม.ว.ล7,200 | ผศ.ดร.เรวดี เพชรศิราสัณห์ |
| **4.** | - ผลรวมถ่วงน้ำหนักของผลงานวิชาการ(ผลงานตีพิมพ์เผยแพร่ในวารสารวิชาการระดับชาติหรือนานาชาติ) ของอาจารย์ประจำ ไม่น้อยกว่า ร้อยละ 30  - ผลรวมถ่วงน้ำหนักผลงานตีพิมพ์เผยแพร่ต่อผู้สำเร็จการศึกษาระดับบัณฑิตศึกษา ไม่น้อยกว่า ร้อยละ 40  - อาจารย์ประจำมีคุณสมบัติในการเป็นอาจารย์ผู้รับผิดชอบหลักสูตรและอาจารย์ประจำหลักสูตร ทั้งหลักสูตรระดับปริญญาตรีและระดับบัณฑิตศึกษาตามเกณฑ์สภาการพยาบาล และสำนักงานคณะกรรมการการอุดมศึกษา ว่าด้วยเกณฑ์มาตรฐานหลักสูตร พ.ศ. 2558 | การพัฒนาบทความวิชาการ การวิจัย และงานสร้างสรรค์ เพื่อการตีพิมพ์เผยแพร่ระดับชาติ และนานาชาติ | มิ.ย. – ก.ย. 60 | สถาบันวิจัยและนวัตกรรม ม.ว.ล20,500 | ผศ.ดร.เรวดี เพชรศิราสัณห์ |

**2. ผลดำเนินงานตามแผน**

| **ลำดับ** | **กิจกรรม/โครงการ** | **ผลการดำเนินงาน** | | | **ผลการประเมินความพึงพอใจ** | **ผลความสำเร็จ** | | **ปัญหาและอุปสรรค** | **แนวทางการพัฒนาต่อ** |
| --- | --- | --- | --- | --- | --- | --- | --- | --- | --- |
| **ตาม**  **กิจกรรม** | **ตามช่วงเวลา** | **ตามงบ ประมาณ** | **บรรลุตามวัตถุประสงค์ของแผน** | **บรรลุตามตัวชี้วัด** |
| **1** | การเขียนข้อเสนอโครงการวิจัยเพื่อขอทุนอุดหนุนการวิจัยทั้งในและนอกสถาบัน |  |  |  | **อยู่ระหว่างการดำเนินงาน** | บรรลุ | บรรลุ | เป็นกิจกรรมที่ดำเนินการโดยสถาบันวิจัยและพัฒนา ภายใต้โครงการ พัฒนานักวิจัยรุ่นใหม่ ระดับมหาวิทยาลัย จึงไม่มีการดำเนินกิจกรรมระดับสำนักวิชาฯ | ควรส่งเสริมให้อาจารย์นักวิจัยรุ่นใหม่ พัฒนาโครงร่างการวิจัยร่วมกับอาจารย์ผู้มีประสบการณ์ทางการวิจัยมากขึ้น |
| **2** | กิจกรรมบรรยายพิเศษโดยผู้ทรงคุณวุฒิ  1. ระเบียบวิธีวิจัยแบบผสานวิธี โดย ศ.ดร.เพชรน้อย สิงห์ช่างชัย  2. การวางแผนการวิจัยสู่ตำแหน่งทางวิชาการ โดย ศ. กิตติคุณ ดร. สมจิต หนุเจริญกุล |  | 8 ม.ค.60  21 พ.ค. 60 | -  5,777 | ยกเลิกกิจกรรม  ไม่ได้ประเมิน | ไม่บรรลุ  บรรลุ | ไม่บรรลุ  บรรลุ | - ผู้ทรงคุณวุฒิด้านการวิจัย มีปัญหาสุขภาพทำให้ไม่สามารถร่วมกิจกรรมได้ อย่างไรก็ตามได้เตรียมประสานงานผู้ทรงคุณวุฒิท่านอื่น  - มีอาจารย์เข้าร่วมกิจกรรมไม่ครบทุกคน เนื่องด้วยติดภารกิจสอนนักศึกษาในหอผู้ป่วยของโรงพยาบาลแหล่งฝึก | ควรมีการสำรวจความคิดเห็นและประเด็นความต้องการความรู้ของอาจารย์และนักศึกษาโดยเฉพาะระดับบัณฑิตศึกษา เพื่อเตรียมสรรหาและประสานงานกับผู้ทรงคุณวุฒิล่วงหน้าและควรประสานงานกับผู้ทรงคุณวุฒิหลายท่าน ในช่วงเวลาที่สะดวกในการทำกิจกรรม |
| **3** | กิจกรรม Research club  - แลกเปลี่ยนเรียนรู้ เตรียมความพร้อมการขอกำหนดตำแหน่งทางวิชาการ  - สนับสนุนการเผยแพร่ผลงานวิจัยของนักศึกษาปริญญาโทในการเผยแพร่ผลงานวิจัยในที่ประชุมวิชาการทางการพยาบาลระดับชาติและนานาชาติ |  | 14 ก.พ. 60  27-28 ต.ค. 59 | ………..  อยู่ระหว่างดำเนินการ | 4.71  ไม่ได้ประเมิน | บรรลุ  บรรลุ | บรรลุ  บรรลุ | มีอาจารย์เข้าร่วมกิจกรรมไม่ครบทุกคน เนื่องด้วยติดภารกิจสอนนักศึกษาในหอผู้ป่วยของโรงพยาบาลแหล่งฝึก  - ไม่มีเกณฑ์และกรอบการสนับสนุนงบประมาณสำหรับการเผยแพร่ผลงานวิจัยของนักศึกษาที่ชัดเจน | ควรจัดสรรเวลาที่สามารถให้อาจารย์เข้าร่วมได้ทุกคนหรือเป็นส่วนใหญ่ เช่น ช่วงเวลาปิดภาคการศึกษา  ควรเพิ่มทุนอุดหนุนให้นักศึกษามากขึ้นและกำหนดเกณฑ์และกรอบงบประมาณในการสนับสนุนให้ชัดเจน |
| **4** | การพัฒนาบทความวิชาการ การวิจัย และงานสร้างสรรค์ เพื่อการตีพิมพ์เผยแพร่ระดับชาติ และนานาชาติ | **-** | **-** | **-** | **-** | **-** | **-** | ยังไม่ได้ดำเนินการ เนื่องด้วยอาจารย์ที่เป็นหัวหน้าโครงการวิจัยหรือผู้ร่วมโครงการวิจัยส่วนใหญ่มีประสบการณ์ในการเขียนบทความวิจัยแล้วสำหรับอาจารย์รุ่นใหม่ส่วนใหญ่ยังไม่ข้อมูลในการวิจัย ทำให้ไม่สามารถพัฒนาบทความวิจัยได้ | สำรวจความต้องการเข้าร่วมกิจกรรมของอาจารย์และนักศึกษาปริญญาโทเพื่อเตรียมกิจกรรม |

**การประเมินและสรุปผลการดำเนินงาน**

**1. สรุปผลการดำเนินงานตามกิจกรรม**

ผลการดำเนินงานตามกิจกรรม มีการดำเนินงาน 2 กิจกรรม จากทั้งหมด 4 กิจกรรม โดยเน้นการพัฒนาผลงานวิจัยสู่การขอกำหนดตำแหน่งทางด้านวิชาการ ทั้งนี้ท่านผู้ทรงคุณวุฒิ ได้เสนอแนะให้มีการวางแผนการพัฒนาความเชี่ยวชาญด้านการวิจัยของอาจารย์แต่ละสาขา และพัฒนาผลงานชาการร่วมกันภายในสาขาวิชา และบูรณาการกับการเรียนการสอน พัฒนาตำราหรือหนังสือ เพื่อประกอบการขอกำหนดตำแหน่งทางวิชาการ รวมทั้งการเปิดอบรมหลักสูตรเฉพาะทางสำหรับพยาบาลวิชาชีพที่สอดคล้องกับความเชี่ยวชาญของอาจารย์ที่มีความพร้อม เช่น หลักสูตรเฉพาะทางเวชปฏิบัติผู้สูงอายุ สำหรับการเข้าร่วมกิจกรรมอาจารย์ส่วนใหญ่ยังไม่ได้เข้าร่วมกิจกรรมอย่างพร้อมเพรียง เนื่องจากติดภารกิจการเรียนการสอน จึงเสนอแนะให้สำรวจความต้องการและความพร้อมของอาจารย์ในการเข้าร่วมกิจกรรมในครั้งต่อไป เพื่อให้เกิดประโยชน์สูงสุดแก่อาจารย์ทุกคน

**2. สรุปผลการดำเนินงานตามช่วงเวลา**

การดำเนินงานสอดคล้องกับแผนการดำเนินงาน สำหรับการดำเนินการ 2 กิจกรรม ได้แก่

2.1 แลกเปลี่ยนเรียนรู้ เตรียมความพร้อมการขอกำหนดตำแหน่งทางวิชาการ โดยคณบดีสำนักวิชาพยาบาลศาสตร์ ผศ. ดร. นัยนา หนูนิล และ คุณ สุรัตนา ชูเชียร พนักงานสายปฏิบัติการ ส่วนการเจ้าหน้าที่ จัดในวันที่ 14 กุมภาพันธ์ 2560

2.2 การวางแผนการวิจัยสู่ตำแหน่งทางวิชาการ โดย ศ. กิตติคุณ ดร. สมจิต หนุเจริญกุล จัดในวันที่ 21 พฤษภาคม 2560

แต่ยังไม่ได้ดำเนินการ 2 กิจกรรม คือ การเขียนข้อเสนอโครงการวิจัยเพื่อขอทุนอุดหนุนการวิจัยทั้งในและนอกสถาบัน เนื่องด้วยเป็นกิจกรรมที่ดำเนินการในระดับมหาวิทยาลัย โดยสถาบันวิจัยและพัฒนา และ การพัฒนาบทความวิชาการ การวิจัย และงานสร้างสรรค์ เพื่อการตีพิมพ์เผยแพร่ระดับชาติ และนานาชาติ

**3. การวัดผลความสำเร็จ**

ผลการดำเนินงานตามกิจกรรมและช่วงเวลาไม่เป็นไปตามแผน สำหรับผลสำเร็จด้านการพัฒนาโครงร่างวิจัยสำหรับนักวิจัยรุ่นใหม่ ที่ไม่เคยเป็นหัวหน้าโครงการวิจัย ซึ่งได้เข้าร่วมกิจกรรมของสถาบันวิจัยและพัฒนา จำนวน 6 โครงการ

**4. สรุปผลการดำเนินงานตามงบประมาณ**

ผลการดำเนินงานตามงบประมาณ ไม่เป็นไปตามแผนงาน ยังคงมีงบประมาณบางส่วนที่ยังไม่ได้ดำเนินงาน เนื่องจากยังไม่ได้ดำเนินกิจกรรมตามแผนงาน จำนวน 2 กิจกรรม

**5. ปัญหา/อุปสรรค/แนวทางก้าวผ่าน**

ปัญหาและอุปสรรค เนื่องด้วยคณะอนุกรรมการด้านการวิจัยและพัฒนานวัตกรรม ไม่ได้มีการวางแผนงานร่วมกัน และไม่ได้มอบหมายผู้รับผิดชอบในแต่ละกิจกรรมที่ชัดเจน ทำให้การดำเนินงานส่วนใหญ่จะอยู่ที่อนุกรรมการฯบางคน ทำให้การดำเนินงานไม่เป็นไปตามแผนงานที่วางไว้

แนวทางก้าวผ่าน จึงควรมีการประชุมปรึกษาในการวางแผนการดำเนินงานพัฒนาศักยภาพวิจัยของอนุกรรมการฯ อย่างน้อยไตมาสละ 1 ครั้ง เพื่อติดตาม ควบคุม และกำกับการดำเนินกิจกรรมตามแผนงาน และปรับแก้ไขเมื่อประสบปัญหาและอุปสรรคได้ทันท่วงที

6. ทิศทางการพัฒนาต่อในปีถัดไป

1. ควรมีการส่งเสริมการประสานความร่วมมือการพัฒนาศักยภาพด้านการวิจัยของอาจารย์นักวิจัยรุ่นใหม่ กับทีมอาจารย์ผู้ทรงคุณวุฒิที่มีประสบการณ์วิจัยร่วมกัน

2. ควรมีการส่งเสริมศักยภาพด้านการวิจัยของนักศึกษา โดยส่งเสริมให้นักศึกษาได้แลกเปลี่ยนเรียนรู้และเตรียมความพร้อมในการนำเสนอผลงานด้านวิชาการ ร่วมกับอาจารย์ประจำหลักสูตรระดับปริญญาโท